
PARTEA NEOFICIALĂ 
Reuniunea Mlariană. 


Duminecă în 30 Mai s'a finul adunarea gene- 
rală a Reuniunii Mariane din Oradea. Aceste adunări 
sunt totdeauna prilej nu numai de elevare sufletească 
prin programul lor frumos şi bineexecutat, ci şi unul 
de multă mângăiere şi bucurie sufletească, văzând cum 
progresează an de an aceasta Societate al apostola- 
tului laic. 

In anul 1925126 (Mai— Mai) se remarcă nu numai o 
simțitoare sporire a membrilor (fondatori 97, pe viaţă 
145 a celor ordinari cu 77 numărul total al membrilor 
peste 500), ci şi prin o mai intensivă activitate pe toate 
terenele : 

Secţia paramentelor bisericești a reparat și a 
confecționat din nou o mulțime de haine bisericeşti. 
Secţia îmfrumuseţării bisericilor ma lipsit niciodată 
în Duminecile şi sărbătorile anului, şi mai des, a îm- 
podobi altarele bisericilor şi icoanele cu flori şi la 
zile anumite mormintele eroilor şi ale altor reposaţi. 
Secţia patronajului prin D-ra Lucreția Frențiu şi 
alte asistente, a lucrat cu o adevărată jertfire de sine 
și înalt devotament pentru instruirea servitoarelor în 
lucrurile bune şi folosttoare în toate duminecile anului. 
Secţia caritativă d realizat sprijin material pentru 
săracii din oraș, precum şi pentru elevii şi elevele dela 
diferitele şcoli din Oradea peste 80 de mii de Lei. 
Tot ea și-a adus aminte prin modeste ajutoare, şi de 
bolnavii spitalelor, la sărbătorile mari ale creștinilor. 

Reuniunea s'a mai întăril prin o nouă secțiune 
a cunoștințelor religioase, care fot la două săp- 
tămâni a întreținut publicul asupra celor mai însemnate 
probleme religioase necesare a fi știule de oricare om 
intelectual. 

Dacă vom considera că tot prin influința acestei 
Reuniuni viața religioasă a crescut în credincioșii no- 
ştri din Oradea în proporții ne mai văzute şi auzite 
pân' acum — cum s'a dovedit aceasta prin mulțimea de 
mărturisiri și cuminecări de peste an, suntem îndrep- 
tățiți a afirma, că Reuniunea Mariană s'a dovedit la 
noi cel mai potrivit mijloc de apostolat laic. 


Apare ia ( și la 15 a fiecărei luni. 





Abonament: 
Pe un an..,.......... 120 Lei. 
Exemplarul 











Comitetul de conducere în fdța acestor rezultate 
îmbucurătoare, obținute, se poate spune, fără multă 
oboseală, credem că nu va neglija nici în viitor des- 
voltarea şi intensificarea activității Reuniunii prin o 
mai sistematică şi mai normală funcționare a secțiilor 
cari trebue să fie tot alâtea resorluri de ferbilă ac- 
tivitate a Reuniunii. 

adn si biata 





Două beatificări. 


Biserica cea catolică e un nesecat izvor de 
sfinţi. In toate veacurile, dela primele sale începu- 
turi, şi până în cele mai nuoi şi mai moderne vremi, 
Biserica ridică la gradul desăvârşirii omenești per- 
soane de toate sexele, de toate condiţiunile sociale 
şi de toate profesiunile. In lumina aureolii de sfinţi 
ne strălucește nouă un mic şi ; curajos copil de 14 
ani sf. Țarcisius, sf, Cecilia, sf. Agata, sf. Melania, 
ilori de-ale patriciatului roman, sf. Benedict de Nursia, 
sf. Dominic Guzman, sf. Francisc de Assisi, sf, Te- 
reza de Spania, sf. Toma de Aquino, sf. Ignatie de 
Loyola, st. Francisc de Sales, sf. Alfons de Liguori 
ş. a. ş. a., până la parohul de Ars şi sf. Tereza de 
pruncul Isus, sfinţi tocmai din zilele noastre, Această 
fecunditate de sfinţi arată puicrea ei nesecală 
de viaţă. 

Declararea de sfânt se îica după un proces 
foarte lung şi sever. Întâia cercetare (proces informativ) 
o ordonează episcopul diecezan prin o comisiune 
diecezană care asculiă o sumedenie de martori ocu:- 
lari, sau cari au cunoscut pe sfânt, despre cele mai 
minutioase lucrui. Depunerile se întăresc prin jură- 
mânt, Aceasta anchetă ţine 10—15 ani. Dosarul primei 
cercetări se trimite la Roma unde se iau în desba- 
tere depunerile martorilor (receptio causae), Apoi 
se dă ordin să se adune dintoată lumea tot ce-a 
lăsat în scris sfântul din chestiune (processus dili- 
gentiarum). Se cercetează învăţătura, părerile princi- 
piile din fir în păr. Totul ține cam 10 ani. Apoi se 
întroduce cauza iscălind Papa cu nume de botez nu 
de Papă, luându:o în mână Curia Romană, care cer- 
cetează eroicitatea virtuților (teologice şi cardinale) 

în trei şedinţe (antepregătitoare şi generală în care 
Papa declară eroicitatea şi sfântul e numit venerabi?). 
Urmează apoi ancheta asupra minunilor, iarăş în trei 
ședințe. Minunile trebue să fie vindecări subite de 
boli organice (nu nervoase), dovedite prin martori 
oculari şi concese de medici de renume mare. Mi- 
nuni se recer două dacă sunt martori oculari şi la 
procesul informativ şi la Roma; fre; dacă sunt alţii, 
patru dacă numai irăiesc martorii. 

După aceste constatări sfântul se declară feri- 
cit (se beatifică) in bazilica Vaticană. 

De aci urmească alt proces în trei stadii, la 
care se mai recer alte două minuni noi întâmplate 
la intervenţia sigură a fericitului. Atunci devine ca- 
nonizat, declarat sfânt. Aceasta e întărită de autori: 
tatea înfalibila a Papii. Aşa sever se purcede la de- 
clararea de sfânt şi cu toate acestea la Roma zac 
şi anul acesta sute de cauze întroduse. Anul irecut 
au fost declarate sfinte (canonizate) cinci persoane: 
Sofia Barat, calugoriţă, loan Eudes preot întemeietor 
de ordin; loan Vianney parohul din Ars, Petrus Can- 
isius teolog iezuit german de pe vremea reforma- 
țiunii, îşi Tereza din Lisieux  călugărița carmelitană 
moartă la 1897. 

In anul acesta, avem pân'acum două beatificări: Du- 
minică în 16 Mai a fost declarat fericit Andrei Hubert 
Fournet, născut la 6 Decemvrie 1752 în Saint Pierre 
de Maille, dieceza de Poitiers; din părinţi nobili, se 
făcu preot la 1776; munci ca simplu paroh în Haims, 
în Fâle şi în satul său natal. In 1791 refuză să pună 
jurământ pe Constituţia civilă a clerului, de aceea 
trebui să plece în exil în Spania unde petrecu 6 ani 
în Los Arcos. Reîntors la 1797 în Franţa lucrând în 
mijlocul revoluţiei pentru mântuirea sufletelor, la 1807 
întemeiază Institutul „ficelor de caritate“ numite şi 
surorile sfântului Andrei. Deprinzând toate virtuțile în 
grad eroic moare în etate de 80 de ani la 13 Mai 1883, 

Minunile săvârşite de D-zeu prin intervenţia lui 
după moarte : In 1887 Sora Clemenţa rugându-se sfân. 
tului se vindecă subit de filisie, când doctorul ei Mi- 
chiels îi dete 3 zile de viaţă. 

In 1922 sora lulia Paulina în Sant Adolfo (Canada) 
se vindecă subit de peritiflită tuberculoasă când doc- 
torul Collin declară: moartea i-se apropie încet. 

Duminecă în 23 Maiu (Rusalii) fu beatificată 
Ven. Soră loana Antida Zhouref născută la 1770 la 
Sancey (lângă Besanson) Franţa, dia părinţi d seamă; 
pierdu pe mama la etate de 14 ani, tatăl său aduse 
o altă soţie, stricată, fetița la 1787 întră într'o mănă- 
slire, ajunge în casa „ficelor de caritate“ în Paris, 
de unde revoluţia le împrăştie. Ea vine pe jos (80 
leghe) la Sancy unde deschide o şcoală elementară. 
Şicanată de revoluționari pleacă în Elveţia şi Ger- 
mania. Reîntorcându-se la 1799 întemeiază la Besan- 
son casa „Surorilor de caritate“ pentru asistenţa bol- 
nâvilor. In 1810 la rugămintea mamei lui Napoleon, 

Letiţia, sora Thouret se aşază la Neapol în Italia, 
de unde lucrează cu multă vervă la organizarea con: 
gregaţiei întemiată de ea. Azi Congregația, număra 997 
case în 582 de diecese. Ea moare la 23 August ca 
sfântă. 

Minunile ei: Doamna Assunta Giordano din 
Amalfi după o novenă în onoarea sfintei se vindecă 
la moment de o ortrită tuberculoasă la braţul stâng 
şi azi e pe deplin sănătoasă, Profesorii Gambardella, 
Paolillo, Savelli, Antocicco întăresc minunea. 

Sora Nazarena Rosetti suferi de epitalismă glan- 
dulară cu protuberanţe la piept. Operată de două ori, 
în 1900 şi 1904, când în 1917 era să fie supusă la a 
treia, după o novenă întru onoarea sfintei, boala dis- 
păru complect. Vindecarea miraculoasă o recunosc 
doctorii Biraghi, Salvadori şi Ramoni. 

Filomena Pantanella din Arpino fu vindecată tot 
prin o novenă de tumoare rea la osul iliac stâng. 
(osteo-sarcoma). 

Aşa străluceşte Biserica romană prin SU săi,: 


. 









. 


Adevăr şi fericire! 
EVâr ŞI iericire; 
Conferinţă ţinută la adunarea generală a Reu 
niunii Mariene în Oradea, la 30;Maiu 1926 despre 

Sif. Euharistie. 


Preasfinţite, 
Doamnelor şi Domnilor, 


Scena s'a petrecut la Petrograd, în lunile de 
miere ale revoluţiei ruseşti între premierul guvernului ” 
provizor rus de pe atunci Miliucov şi între d. O. Goga, 
care avea o însărcinare diplomalică acolo. — Ceice 
au fost pe acele timpuri prin capitalele Rusiei, Moscva, 
Petrograd, Kiew etc. îşi „vor aduce foarte bine aminte, 
cum pieţele publice ale acestor oraşe, de dimineaţa 
dela orels 5—6 până după miezul nopţii pela 1—2, 
gemeau de lumea agitată, care pâlcuri-pâlcuri di- 
scula fără sfârşit. D-l Goga pusese lui Miliucov între- 
barea: ce formă de guvernare îşi va alege Rusia? 
Drept răspuns Miliucov îl conduse la fereastră şi-i 
arătă mulţimea din piaţă, a cărei rumoare, ca zum- 
zetul unei coşniţe de albine, străbătea până 'n etajul 
palatului. „Vezi acest tablou — îi zise — care de i 
săptămâni de zile este mereu acelaş ? Vezi-i cum di- j 
scută, cum se agită, cum dau din mâni, cum clatină 
din capete? Ce voesc ei, ce caută această mulţime? 
Răspund cu un singur cuvânt: Adevărul / Când îl vor | 
afla, şi eu îţi voi putea da răspuns la întrebare“. "d 

Au trecut de aiunci 9 ani, şi noi bine ştim, căi 
aceea mulţime agitată nici până 'n ziua de astăzi nu ; 
găsi adevărul 'căutat cu atâta 'ndărătnicie. 

La fel se petrece la noi după război. Lumea de ; 
după război este în continua căutare a ceva, în con: 
tinuă căutare dupa cevă. Mergem la teatre, cinema” 

tograle, concerle — salele sunt pline. ÎIntrăm în ca- 
fenele, restaurante, crâşme — nu găsim loc. Orice 
producţie, orice conferinţă se anunţă, are spectatori, 
are ascultători câţi vreai. Ba — chiar şi bisericele 
sunt pline, fie ele catolice, protestante, mozaice sau 
baptiste. Pretutindeni lume, lume multă, lume agitată, 
nervoasă, doritoara de ceva. Ce caută această lume? 
Acelaș lucru ca şi Ruşii lui Miliucov: adevărul, pacea, 
liniștea sufletului... De 8 ani le caută pretutindeni 
şi — întocmai ca dânşii — nu le găseşte! Astăzi mai 
mult ca ori şi când — lumea e plină de tarabe zgo- 
motoase. Fiecare sbiară dela taraba lui: veniţi la 
mine, aici e ceeace căutaji, la mine e fericirea]... 
Şi bietul om de după război, setos de pace şi feri: 
cire, aleargă orbiş — ca fluturele la luminare — după 
fericire, după pace. Şi... şi se alege cu aripile pâr- 
jolite. In loc de fericire află himeră, în loc de pace 
desiluzie — şi sufletul lui rămâne tot mai însetat. 
Tarabele sunt multe, glasurile sunt puternice, urechile 
asurzite de aceste, nu aud glasul blând al Aceluia, 
care singur €e în stare să ne redea pacea, liniştea şi 
care fără reclamă, şi nu în sunet de fanfare ci în 
sfânta sublimitaie a finișfei perfecte, le şopteşte: 
„Veniţi la mine ceice sunteţi îngreunați şi eu vă voi 
ușura !“ 

Cum să audă chemarea blândă aceia, a căror 
urechi sunt bătucite de jazbanduri ? Cum să priceapă 
această şoapiă aceia, pe placa inimii cărora se de- 
scriu atâtea impresii deşarie, atâtea icoane murdare 
câștigate prin balurile şi barurile (credeţi-mă, deose- 
birea între ele este numai o slovă]) a foxtroturilor, 
şimilor şi altor necuviinţe ipermoderne inventate de 
omul animalizat cu desăvârşire ? Nu o aud foarte ade- 
se-ori nici aceia, cari alergând după fantoma fericirei 
— scuzaţi expresia, — se rostogolesc peste pragul 
bisericei (— ca sacu la moară —) cu gândul: dar 
dacă, dar dacă! 

Nu o aud nici aceştia, fiindcă le lipseşte re- 
cepltorul, condiţia sine qua non: „inimă înfrântă şi 
umilită Dumnezeu nu o va urgisi“. Căci Acela dela care 
vine şoapia a zis odinioară şi cuvintele: „Invăţaţi 
dela mine, că sunt blând şi umilit cu inima“. 

D-nelor şi D-lor, dacă voiţi să auziţi şoapta care 


vă arată drumul spre fericire, spre pace, spre adevăr, ; 


urmaţi-mi câieva minute cu gândul. Dar... dar pu: 
neţi-vă mai întâi pe urechile sufietului DV. acel re: 
ceptor. Cine nare de gând să mă asculte cu „inima 
înfrântă şi umilită“, îl rog dinainte să nu-şi mai piardă 
vremea, ascultându-mă de-a-geaba. 

Unde voesc să vă duc? /a sfânta Euharistie + 

La D-] Hristos în preasfânta taină a sf. Cumi- 
cături. La Acela, care pe tronul sf-lui altar ne aş- 
teaptă zi şi noapte spre a ne lua sarcina grea, care 
ne-o puseră pe umeri glorioasele, dar totodată şi gro- 
zavele timpuri belice şi postbelice. „Veniţi la mine 
toți cei îngreuiaţi şi eu vă voiu uşura!“ 

Acolo vreau să vă călăuzesc, nu cu făclia a!- 
gumentărilor dogmatice, nici cu schinteierea silogi- 
smelor scolastice, nu, fiindcă ochii sufletului omului 
modern nu suportă lumina orbitoare a bucurilor e- 
lectrice sistem „sf. Toma de Aquino“. Ci mă voi 
strădui a vă arăta calea cu o candelă de ulei aflată 
pria catacombele primilor şi bunilor creştini, 

lată candela! Vesel pâlpâe şi azi în Cafacom- 
bele moderne, în sti, biserici, deasupra sfintelor altare. 
Ochiul sincer cercetător multe poate desluşi la lu: 
mina pâlpâitoare â acestei candele cu ulei. Acea 
flacără atât de sensibilă ne povestește de prezenţa 
D. N. |. Hr. pe altar în sf. Taină a Euharisiiei. Ea ne 
îndeamnă să ne plecăm genunchii, căci pe aliar sub 
forma pânii se află însuş Hristos cu trup cu suflet, 
cu D-zeirea şi cu omenirea sa. sAsculta-ţii graiul, a- 
sculta-ții şoapla. El e care grăeşte: Veniji, veniţi la 
mine! „Eu sunt calea, adevărul şi viaţa!” 

Indrăznește, omule! Vezi-L, auzi-L ? 

„Eu nu văd nimica! „va zice unul. Nu? Nov, 
fiindcă lu n'ai întrai, cum se întră în catacombe cu 
fruntea plecată, ci cu capul dat peste grumazi, cum 
este obiceiul a privi la producţiile acrobaiice din circ, 

„Eu nu aud nimic!“ va zice al doilea. — Nu? 
Nu, fiindcă ţi-ai uitat afară receptorul despre care 
ţi-am amintit mai sus. i 

„Este în contra raţiunei!“ — va zice al treilea. 
„Nu înţeleg, nunţeleg!* 

Nu înţelegi sărmane suilete rătăcitor şi dornic 
de adevăr, nu înţelegi ? Dar spune-mi, poți să înţelegi 
cum creşte iarba, înţelegi cum întrun mugur stă în- 
chisă o întreagă creangă, cum dintro sămânță iese 
un arbore. Inţelegi tunetul, fulgerul, înţelegi grindina, 
electricitatea, radio, înţelegi infinitul şi eternitatea ? 
Inţelegi lumina soarelui, legea gravităţii? Injelegi ză- 
mislirea, viaţa ; înţelegi funcţionarea crerilor, a simţu- 
rilor, a muşchilor? Inţelegi băiaia inimii proprii, în- 
țelegi .. . . înţelegi, vai, afâfea toate, cari dacă m'aş 
pune să le înșir, poate nici mâine n'am merge de 
aici ? Sărmanul Cicero, din inimă a suspinat, când, 
după o viaţă pelrecută în cercetarea neobosită a 
adevărului, cu sinceritatea omului copleșit de nepu: 
tința proprie a zis: „Tantum scio, me 'nihil scire“, 
Atâta ştiu, că nu ştiu nimica. Mintea a inventat pentru 
toate lucrurile neînjelese câte-o ipoteză, pentru a le 
putea face cât de câi accesibile, dar în taina lor 
nime nu poate străbate. 

Și tu vreai să înțeţegi cu mintea ta de un de- 
gelar pe Creatorul a toate? Tu vreai să înţelegi 
cu mintea pe Acela, care este accesibil numai cu 
inima ? Spune-mi n'ai zice-o drept nebună pe acea 
floare, care, pentru a putea percepe mai bme razele 
soarelui, s'ar zmulge din pământ şi şi-ar întoarce ră- 
dăcina spre soare, prin ce, fireşte, în scurt timp 
Sar usca ? 

Sf. Euharistie se chiamă și Taina iubirii, Jubirea 

a întemeiat-o ; iubirii, escluziv numai din iubire 7 Prin 
urmare dacă vrei să pătrunzi această taină dumne: 
zeiască, deschide-ţi inima, precum floarea înțeleaptă 
îşi deschide caliciul în faţa razelor matutine ale soa- 
relui dătător de viaţă. 

lubeşti pe D-l D-zeul tău din tot sufletul tău? 
Ceeace celui ce nu-l iubeşte, i-se va părea paradox, 
ție îţi va apărea mai clar decât lumina zilei. Căci iu- 
birea se reflectează numai în inimă. 

«Taina iubirii 7... Numai o iubire infinită, — o 
iubire dumnezeiască a putut născoci un astfel de mi- 
ster, cum este si, Euharistie. Şi iată de ce. 

Omul — ne învaţă Sf. Scriptură — a trăit la 
început, în nemijlocita societate a lui Dumnezeu, care-l 
povăţuia, ca un părinte bun pe fiul său. Devenind 
prin păcat nevrednic de acest favor special, D-zeu s'a 
retras din societatea omului. Dar firea bietului om 
era de atare, încât fără Dumnezeu nu pufea trăi. Ce 
a făcut dar? Foarte simplu, s'a făcut idololatru. A 
pățit ca strămoșii noştri Romul şi Remul, cari, în cău- 
tarea sinului de mamă, au dat de lupoaică şi — au 
supt dela dânsa. Omul n'a văzut pe Dumnezeu în ju- 
rul său, nu i-a auzit glasul, nu i-a simţit mâna povă- 
țuitoare ca înainte, — şi-a făcut el dumnezei aşa cum 
a fost priceperea lui întunecată de păcat. /dololatria 
devine a doua natură omenească. Intreg Vechiul Te- 

_stament nu e altceva, decât o luptă continuă împo: 
triva acestei porniri idololatre. Să ne reamintim numai 
scena cu viţelul de aur, pe care Jidovii — poporul 
ales, hrănit cu mană din ceriu — l-au făcut la poala 
muntelui Sinai imediat ce au scăpat 2—3 zile de sub 
tutela lui Moise. | 

Că omul e înclinat şi azi în era zisă luminată 
spre idolatrie, pot să vi-o dovedesc cu nenumărate 
exemple, Vreţi să vedeţi pe omul veacului al XX-lea 
saltând în jurul viţelului de aur; poitiţi de întraţi în 
oricare bursă şi-l veţi vedea! Unde sunt mai mulţi 
fetişişti — adoratori de obiecte neînsufleţite, cărora 
le atribue putere supranaturală — ca tocmai între 
oamenii culţi, în pătura intelectuală? Ori nu cunoa- 
noaşteţi şi Dv. dame şi domni, chiar din lumea ele. 
gantă, purtând la gât, „amulete“ aducătoare de noroc? 

Eu mam văzut nici când pe pragul caselor ţă- 
răneşti „potcoava cu noroc“, der am întălnit-o foarte 
adese întrând în casele domnești. — Din ce au ve- 
nitul cel mai mare călăii, dacă nu din vinderea bu- 
căţilor de funie, cu care au executat pe un biet ne- 
norocii criminal. Oare nu oamenii culţi se zbat mai 
iare cu astiel de ocazii, ca să ajungă cu orice preţ 
la acest obiect „aducător de noroc“? — Spuneţi-mi 
când aveţi vre-o afacere importantă şi vă iasă în 
cale cineva cu vasul gol, — nu vă înfioraţi? Şi cât 
de uşuraţi răsuflați dacă întâmplarea oarbă vă aduce 
în drum uu hornar, care-şi vede bietul de pânea cea 
de toate zilele, fără să-şi dea seama că aparijia lui 
vă aduce Dv. atâta fericire. Ce să mai zic de săr- 


ami ct ipac crea 


manul paiangen, care — după proverbul nemţesc — 
dimineaţa aduce nenorocire, iar seara — noroc! 
„Spinne am Morgen — bringt Kummer und Sorgen, 
Spiane vom Abend — erquikend und labend“.____ 
"Dar nu mai urmez cu exemplele fiindcă e de 
prisos, Oricine va concede că o omul are inclinare 
spre idololatrie. Ei, Iubirea dumnezeiască a ay/af lea. 
cul acestei boli: Sf. Euharistie ! Cum 7... Atotputer- 
nica lubire a zis: Sărmane om, Dumnezeu ca fiinţă 
abstractă e prea sus pentru tine; tu nu te poţi ridica 
la El, — ei bine, mă voi scobori Eu la tine. lată-mă 
sub specia pâinii şi a vinului! Vreai să mă vezi — 
priveşte-mă; vreai să mă pipăi —- prinde-mă; vreai 
să mă dau cu totului ţie, să fiu al tău — consumă-mă! 
Astfel iubirea dumnezeiască, întrun chip cu adevărat 
dumnezeesc, prin Sf. Euharistie ne-a vindecat de boala 
idolatriei, 

Numai iubirea restignită pe cruce a putut nă- 
scoci o astfel de genială rezolvire a problemei. 
Vreai să înfălegi? Restigneşte-ţi mai întâi pasiunile 
şi vei înțălege fără dificultate. Precum undele Mar- 
coni nu se pot prinde cu ori ce receptor, decât nu» 
mai cu unul asemenea celui emanator, aşa şi iubi- 
rea numai prin iubire se prinde şi Restignitul de re: 
stigniţi. 

Evangelişiii, când enarează întemeierea sf. Taine 
a Euharistiei, sunt foarte zgârciţi la vorbă. Ne po- 
vestesc pur şi simplu, că după cina cea de taină 
Mântuitorul luând pâine în mâinile sale preasfinte, a 
binecuvântat-o şi a dato învăţăceilor săi zicând: 
Luaţi mâncaţi, acesta este trupul meu. Toi asemenea 
şi vinul zicând: beţi dintru acestia toţi acesta este 
sângele meu. Aceasta să o faceţi întru amintirea mea, 
Atât. Dar dacă celim cu atenţiune si.-le Evangelii, la 
tot pasul ne izbim de promisiunile subliniate ale 
Domnului, prin cari voeşte quasi să-şi pregătească 
învăţăceii la acel lucru extraordinar de mare, ce a- 
vea să-l îndeplinească la cina cea de taină. Şi când, 
în sfârşit; se apropie momentul, ca omul care a ajuns 
în fine să'şi vază realizat visul de mult visat, Dom- 
nul oftează — şi Evangeliştii prind acest oftat — 
„Cu dor am dorit să mânânc aceste paşti cu voi!“ 
Cu dor a dorit! In sfânta taină a Euharistiei şi-a 
vărsat El întreg dorul acesta. Ce sa petrecut cu 
Domnul în momentul întemeierii sf. Euharistii, ce 
vijilie de simţeminte s'au zbătut în sutletul Lui, ce s'a 
descris pe faţa Lui, ce sa radiat în ochii Lui, noi 
fireşte nu putem şii. Evangeliştii n'au notat. Avem 
însă o scenă de după înviere, care ne dă posibili- 
tatea de a face anumite deducţii. Este scena cu că- 
lătoria ucenicilor Luca și Cieopa la satul Emaus, 
Aceşti doi învăţăcei, cu cari a petrecut Dl 3 ani 
de-a-rândul, nu L-au recunoscut pe Isus înviat din 
morţi, care li-se ataşă pe cale. Ciasuri întregi le-a 
vorbit tălmăcindu-le scripturile, şi o mărturisesc ei 
înşişi că inima lor era arzândă grăindu-le pe cale; 

ciasuri dearândul l-au privit, l-au auzit fără să-l re- 
cunoască: Nici după faţă, nici după făptură, nici după 
mişcări, nici după moduiarea vorbelor, nici după me: 
lodia glasului, nici după umblet, nici după gesturi, 
dar — dar l-au recunoscut imediaf în frângerea pâinii. 
Atunci, în acel moment lau văzut fransfigurat în 
aşa chip, cum numai la cina cea de taină a pultui fi, 
şi — l-au recunoscut!,,. 

Ce a exprimat faţa Lui în acea clipă a frângerii 
pâinii, nu ştim. Ştim atâta, că această frângere a pâinii 
a devenit temelia Bisericii lui Hristos şi miezul Nou. 
lui Testament, pănă la capătul veacurilor. De ce se 
strecurau creştinii cei dintâi noaptea — ca hoţii — 
lipindu-se de zidurile Romei pentru a putea străbate 
nevăzuţi de păgâni în oraşul subteran al morţilor, în 
catacombe, dacă nu pentru această „frângere a pâinii“. 
Lumea îi acuza, că 'n adunările lor nocturne ei mâ: 
nâncă carne de om și beau sânge omenesc, şi nici. 
unul din ei nu desminte acest svon. Riscau totul la 
aceste întruniri tainice — şi nu cedau nimic, Pentruce ? 
Pentru frângerea pâinii! 

Cu sutele de mii erau duşi la moarte crâncenă, 
Şi... şi mureau zimbind... cugetând la această frângere 
a pâinii. Fără sf. taină a Cuminecăturii, prin care sf-ii 
martiri erau Hrisfosizați, aşa zicând, cum zicea si-tul 
Paul: „Trăesc, dar nu eu, ci Hristos trăeşte îniru 
mine !“, fără această sf. taină întreg martirologiul de- 
vine un mister de nepriceput. 

In sf. Biserică catolică în cursul atâtor veacuri 
tulbure credinţa ?n sf. Euharistie s'a păstrat, neclintită 
precum în mijlocul valurilor mării stă neclintit farul 
luminător, Așa de profundă cum e, așa de misterioasă 
cum €, aşa de neiînţălegibilă cum e, această sf, taină 
s'a crezut cu lărie toideauna, în cursul veacurilor, 
formând şirul spinării religiei catolice. Mai mult! Când 
protestantinsmul indrăzni să o atace, la început, timid 
de tot,zicând că Hristos e de faţă sub, pe, ori în jurul Sf, 
Pâini, — cum învăţa Luiher; iar mai târziu mai în- 
drăzneţ, spunând că pâinea şi vinul închipue numai 
trupul și sângele Lui, — cum propovăduia Calvin, din 
atacurile acestea credinţa adevărată în sf. Euharistie 
ieşi nu numai biruitoare, dar mai strălucită, mai schin- 


teitoare decât înainte. S'au format, societăţi, cu scopul 


de a adora în permanenţă pe DI N. 1. Hr. în sf. Eu: 
haristie. In statele din Apus nu este orășel unde să 
nu existe azi câte-o astfel de societate de adorare, 
ai căror membrii se părândează zi şi noapte înaintea 
sf. Euharistii, aşa încât Mântuitorul nu rămâne nici 
un moment, singur în cele 24 ore din zi, 

Şi nu cumva să creadă cineva, că membrii a- 
cestor societăţi sunt numai preoți, oh nu, în majori- 
tatea covârșitoare chiar laici, de toate categoriile şi 
ocupațiile! — In războiul mondial niște soldaţi ame- 
ricani viziiaseră catedrala catolică dintr'un oraş din 
Franţa, unde se afta pe atunci cartierul marelui stat 
major. Intrând în catedrală văzură îngenunchiând în 








banca întâi un ofiţer bătrân, adâncit în meditaţie. Nu-i 
dădură nici o atenţiune deosebită, ci continuară să 
admire — aproape o oară — frescurile, altarele, pic- 
cturile, statuele și îndeosebi tezaurul catedralei. La 
eşire băgară de seamă, că bătrânul ofițer stă încă 
iot în genunchi, ca înainte, adâncit în rugăciune. Acum 
deveniră curioşi, şi voind să-l vadă, îl aştepiară a- 
fară. Fix, când bătu ciasul din turn, bătrânul ofițer 
apăru în uşa catedralei. Un splendid auiomobil ră-: 
sări ca din pământ, din care sări un tinăr adjutant 
şi-i ajută bătrânului să urce scara automobilului. Spre 
mai mare mirare a soldaţilor americani, strada erupse 
în sgomotoase ovaţiuni, căci ofiţerul cu părul alb: 
care se rugase un cias întreg în fața sf. Euharistii 
era mareșalul Foch, generaliissimul armatelor Ententei 
şi zdrobitorul de mai târziu al Puterilor centrale. Ma: 
reşalul Foch, membru al societăţii de adorare, în mij- 
locul zgomotului războiului, când viitorul lumei întregi 
era pus în mâna lui, găsia zi/nie timpul necesar de 
o oră, pentru a-și îndeplini obligaţiunea de membru 
adorator. Trăește şi astăzi, se cuminecă zilnic şi 
astăzi, petrece câte-o oră în sf. adorare zilnic şi. a- 
stăzi. 

Istoria universală e plină de nenumărate pilde 
ale oamenilor mari, adoratori şi stimători ai Dom- 
nului în sf. Euharistie. Mă voiu opri Ja cea mai mare: 
la cea mai strălucită figură — după sf. Francisc de 
Assisi din istoria lumii, la Napoleon ce! Mare, În me: 
moriile sale scrise pe insula Santa Elena, când 
spiritul său genial nu mai era infiuințat de deşertă- 
ciunea acestei lumi, făcând o revistă asupra vieţii 
sale atât de bogate'n senzaţii, constataiă, că cea 
mai fericită zi din viaţa lui a fost... vă înșetaţii,, + 
nu ziau încoronării sale de împărat, nici ziua când 
din palatul Habsburgilor din Schânbrunn învârtea lumea 
în jurul degetului cel mic, nici ziua cununiei sale cu 
cea mai superbă princesă din cea mai aristocrată 
familie, nici chiar ziua când s'a născut moștenitorul 
mult aşteptat, pe care încăn leagăn îl încoronă de 
rege al Romei, nu, nu! ci ziua cea mai fericită din 
viaţa lui a fost — zice el — ziua când s'a cuminecat 
mai înntâi. 

Dar să revenim iarăș la zilele noastre nervoase, 
necredincioase, păgâne. Să răstoim puţin, la întâm- 
plare, catalogul marilor savanţi cari: trăesc azi în 
Europa, şi vom aila între ei nu puţini de aceia, cari 
cercetările lor ştientifice şi-le încep zilnic, accentuez : 
zilnic, cu sf. cuminecare / Să luăm pe rând diferitele 
ramuri de ştiinţă. 

In paleontologia umană, prof. univ. Breuil (Brâil) 
şi Boul (Bul) la universitatea din Paris, Obermayer 
la Madrid, Birkner la Miinchen. In astronomie : Hagen . 
S..1. în Roma, abatele Moreaux (Moro), Coculescu, 
directorul institutului astronomic din Bucureşti,. care: 
în anul acesta s'a converiit, Gutenick și Stein 'S$, |. 
(nemți) protesorii astrofizicei, In isforie: Ludwig: von 

Pastor biograful papilor şi Grisar S. |. biograful lui 
Luther. In biologie: Wasmann S$. |. şi Muckermann 
S. |. In psihologie: Fr6bes S. ]. şi Lindsorsrky S. ]. 
profesori univ. cu nume mondial. In fizică: vestitul 
radiograf Branly, prof. la „Institut Catolique“ din Paris 
mare adorator al sf. Euharistii, împreună cu însuși 
Marconi inventatorul radiografiei, Vestitul savant în 
materie de electricitate atmosferică Wulf S. ]. şi 
Gianiranceschi S$. J, renumitul profesor de fizică la 
Universitatea statului din Roma. 

Cred că am citat destule nume! Ei, Doamnelor 
şi Domnilor, români uniţi, Vă convine societatea? 
Este vre unul între noi căruia să-i deroage a sta ală- 
turi de astfel de oameni? Dar, unde ne sunt socie- 
tățile noastre de adorare, unde ne sunt savanții şi 
mareşalii noştrii adoratori ? . . 

Departe să fie dela mine gândul de a acuza pe 
cineva, ori chiar societatea română ! Ferească D-zeu; 
nu acesia-i scopul conferenţei mele de astăzi. Eu 
cred mai mult, că nouă Românilor ni-se potrivesc de 
minune cuvintele Măntuitorului adresaie la fântâna 
lui Iacob femeii Samarinence: „Dacă ai șii darul şi 
cine vorbeşte cu tine, tu ai cere dela mine şi eu 
ți-aş da apă vie!“ Dacă ai ști darul! Eu cred, că 
aici zace răul, că cei mai mulţi dintre noi nu-şi dau 
seamă de darul care se revarsă asupra bietului su- 
fleit omenesc din sf. taină a Euharistiei. Că dacă am 
şti darul, şi pe Cel ce ne vorbeşte din chivot, ar fi 
imposibil să rămânem reci, indiferenți faţă cu dânsul. 

Nu ne dăm îndeajuns seama, că Acela care stă 
ascuns sub specia pâinii pe sf. altar este însuşi D-zeu, 
D. N. |. Hr. cu trup cu suflet, cu d-zeirea şi omenirea 
sa. Prin urmare El este însuşi făcătorul și creatorul 
a toate, dela care depindem întru toate, fără de ştirea 
căruia nu se mişcă un fir de păr pe capul nostru. 
Că în jurul lui miliarde de îngeri, arhangheli, heruvimi 
şi serafimi cântă neîncetat cântare de biruinţă : Sfânt 
sfânt sfânt e Domnul Sabaoth“. Mâna lui e plină de 
daruri, inma lui e dornică de a-le da din belșug ce- 
lorce se apropie de Dânsul cu inimă înfrântă şi umilită, 

Și "n faţa Lui stăm noi, noi sărmane creaturi ne: 
pulincioase, mizere, "neajutorate, pe care sunt în stare 
să le doboare în câteva minute nişte baccili de o 
micime microscopică. Noi, nişte biete fiinţe, a căror 
viață de o șchioapă nu se deosebeşte prea mult de 
a unei insecte, ce irăeşte dela răsăritul soarelui până 
la apusul lui. In jurul nosiru roesc nenumăratele noa- 
stre păcate, pasiuni şi slăbiciuni. Şi ne întindem mâna 
goală, va atât de goală, cerşind... 

Și cine ware ce cere?.,. 

Insuş Domnul din sf. Euharistie ne îndeamnă să 
cerem: „Cereţi şi veţi primi, bateţi şi vi-se va des- 
chide“. Bateţi, bateţi uşa chivotului ? Eşti slab ? Cere 
tărie. Eşti bolnav? Cere sănătate. Eşti copleşit de 
năcazuri ? Cere sprijin. Fşti torturat de ispite? Cere 
liberare. Cere, cere tot de ce ai lipsă... ori ce... 





e 


numai cere cu tot sufletul, cu ioată încrederea, dar 
cu condijia, ca ceea ce ceri să fie spre binele suf- 
fletului tău. Şi cere cu insistinţă, cu perseveranţă, Dacă 
vei cere aşa fii sigur că Acela, care a asculiat cere- 
rea femeii Cananeance, nici pe tine nu ie va refuza. 

lar dacă vreai, ca Dzeu cel Atoiputernie să fie 
cu toiul în posesiunea ia, în puterea ta, cuminecă-te 
cu dânsul. Nu numai odată la an, nu, ci în toată 
luna, în toată Dumineca şi, dacă poli, în toată ziua, 

In lume de toate te plictiseşti. De sf. Cuminecă- 
tură nici odată! Cu cât te cumineci mai des, cu atât 
îți creşte mai mult dorul după Domnul. Cine s'a cu- 
minecat mai mult timp zi/nic și bine, acela nu mai 
poate trăi fără sf. Cuminecătură, Despre si. Terezia 
stă scris, că era bolnavă şi atară era timp urât şi 
frig. Ea cu toate acesiea s'a sculat din pat şi s'a 
pregăiit să meargă la sf. Cuminecare. Când ai căsii 
au reţinul-o, ea le-a răspuns: 

„Lăsaţi-mă la sf. Cuminecare, căci eu nu mai 
pol trăi fără de ea!“ 

Ei, dar să nu mergem aşa departe după exemple 
In juna April a. c. între zilele 17—214, P.S. Sa.E.- 
piscopul nostru V. T. Frențiu s'a îmbolnăvit de gripă. 
Ferbinţala i-s'a urcat la 39,6 grade. Şi P. S. Sa cu 
aceasta febră s'a sculat din pat şi a celebrat sf. 
liturghie în fiecare zi până s'a însănătoşat. Motivul ? 
Acelaş pe care la indicat şi sf, Tereza: nu mai 
poate trăi fără sf. Cuminecare. 

Alt caz! Cunosc o doamnă din |socieiatea noa- 
siră (poate este chiar de faţă) care în naivitatea ei 
plină de bunătate s'a cuminecat de 2 ori în aceeaş 


zi la 2 biserici deosebite. Când i-am explicat că aşa 


ceva nu permite sf. Biserică, m'a privit mirată. Ochii 
ei parcă mă întrebau mustrător: Cum, nu-i permis? 
Când e atât de bun Domnul... 

Da, aşa ne îndeamnă şi psalmistul când zice: 
„Gustaji şi vedeţi că bun e Domnul!“ Încercaţi! 
şi vedeţi! Convingeţi-vă înșivă! Şi vă asigur că vă 
va părea rău de toată ziua trecută fără de a vă pu- 


tea cumineca. 
Incercaţi Doamnelor şi Dlor şi veji vedea, că 


pe urmă vi-se-vor potrivi de minume cuvintele Mân- 
tuitorului adresate Jidovilor, pe cari îi săturase în 
chip miraculos în pustie şi cari îl căutau, ca să-l 
facă impăral. „Mă căutaţi — le-a zis Dl — fiindcă. 
ați mâncat pâine şi v'ați săturat! . .“ 

Il veţi căuia ... şi cine-l va căuta îl va şiafla.., 
iar cel ce l-a aflat pe Domnul, a aflat totul — pacea, 
adevărul şi viața ! Simion Gocan. 

— Un vapor „Piu XI“. Catolicii lialieni au con: 
tribuit la clădirea unui vapor puternic, care va servi 
pentru misiunile catolico-italiane de-alungul Nilului în 
Africa. Vaporul a fost sfinţit zilile aceste şi va pleca 
încurând spre Whău, El poartă numele Siântului Părinte 
Papa Piu XI. Aşa se face misionarism creştin! 

Biserica creștină catolică 
şi forţa de organizare a geniului latin. 
de Prof. Petre Dejeu. 


„„.<Tu es Petrus et super hanc petram aedifi- 
cabo Ecclesiam meam, et portae inferi non praevra- 
lebunt adversus eam. Tibi dabo claves regni coelorurm. 
Et quodcunque ligaveris super terram, erit ligatum în 
coelis ; et quodcunque solveris super terram erit so- 
lutum*) în coelis...“ (Math. XVI. 18, 19): sunt cuvin: 
tele lui Cristos în limba sirăbunilor Romani; cuvinte 
pe cari stă fundamentul etern al Bisericii Creştine 
Catolice: a celei mai solide şi mai vaste organiza- 
țiuni între oamenii acestui Pământ. 

„.„Tu eşti Petru şi pe această peatră voiu zidi 
Biserica mea şi porţile iadului nu o vor birui pe ea. 
Şi ţie îţi voiu da cheile împărăției cerurilor, şi orice 
vei lega pe pământ va fi legat şi în ceruri, şi orice 
vei deslega pe pământ va fi deslegat şi în ceruri“, 

Biserica Creștină catolică datează dela pronun 
țarea vorbelor de sus de către divinul ei întemeie- 
tor. Ea s'a lăţit între popoare dupăce apostolii pri- 
miră ordinul: „Mergând învaţaţi toate naţiunile boie- 
zându-le în numele Tatălui şi Fiului şi Spiritului 
sfânt!“ Apostolii împliniră porunca lui Christos. „In 
tol pământul a eşit vestirea lor și la merginile lunii 
graiurile lor“, 

In oraşele mari, unde apostolii organizară cele 
dintâi biserici, luară ființă episcopiile, ale căror titu- 
lari se numiră patriarhi. Astfel cu timpul se desvoltă 
în Biserică cinci patriarhate: cea din Roma, din 
Ierusalim, din Antiochia, din Alexandria şi de tot 
târziu (sec. IV-lea) cea din Constantinopol. lară azi 
Biserica catolică a Romei pe întreagă sfera Pămân- 
tului are 14 patriarhate de rit latin şi orienta]. 

Apostolul Petru, în scurlă vreme după înălțarea 
lui Christos la cer, pleacă la Rona să veslească în” 
văţătura Aceluia, carele fu restignit pe crucea de pe 
muntele Golgota. Deşi Christos i-a prezis lui Petru 
sfârşitul, ce îl aşteaptă, (lon XXI. — 18, 19).totuşi el 
nu a pregetat a pleca tocmai la Roma, în capitala 
imperiului roman. Pentruce apostolul Petru a aşezat 
centrul creștinismului universal în Roma păgână, sta- 
bilind aici locul scaunului său episcopesc, întemeind 
papalitatea ? La această întrebare nu ne-a rămas ră: 
spuns scris. Ea rămâne, pentru noi, un mister, pe 
care însă îl putem îniru cătva deduce din istoria po- 
poarelor depe acele vremuri. Configuralia istorică a 
popoarelor civilizate depe timpul lui Christos era 
următoarea 

Ajuns sub suveranitatea Romanilor, Poporul lui 
Ilzrael — deși până aici fu „poporul ales alui Dum: 
nezeu,“ susținând ideia lui lehova: a unui singur 
Dumnezeu, — el se destramă şi se înprăştie în în- 


*) Novum Jesu Cristi, Domini Nostri Testamentum, Franco- 
furti, Sumptibus Haeredum Godefridi Tampachi MDCXXXV. 








treg imperiul roman. EI, care îl restigni pe Chirstos, 
nu mai putu fi răspânditorul creştinismului, Inplinin- 
du-şi misiunea, poporu izraelitan cu vremea se risi- 
peşte în toate colţurile lumii, susținând învăţătura 
profeților testamentului vechiu. 

Poporul Grec, deşi se ridică pe un înalt pie- 
desial cultural; deşi dădea semne de incomparabilă 
vitalitate : totuş acestuia îi lipsea forța psihică, prin 
care ar fi putut aduce aproape laolaltă toate popoa- 
rele din lume unindu-le sub un steag, înălțând la 
triumi învăţătura morală alui Christos, care are de 
scop înfrăţirea întregii omeniri. In geniul elen forţele 
de separare erau mai mari caşi acele de unire: a- 
cesta este motivul, că poporul grec n'a putut forma 
nici odată un Stai pilote în Balcani şi pe țărmurii 
Marii Mediterane. 


(Va urma). 





CRONICA. 
LOROROI 

— Cultul Preasfintei Inimi. A 
apărut o broșurică de 32 pagini, cu un clișeu 
foarte drăguţ, edată de Societatea de lectură 
„Sf. loan Gură de aur“ a teologilor 
dela Academia noastră. Cartea cuprinde instruc- 
țiuni potrivite şi rugăciuni foarte folositoare 
către Preasfânta Inimă. E întâia carte de felul 
acesta la noi. Costă 5 Lei la teologia gr. cat. 
Oradea. O recomandăm tuturor iubitorilor de 
pietate. 


— Mişcarea la Lourdes în 1925. Se ştie ce 
loc vestit de pelerinaj e Lourdesul, unde bolnavi. de 
cele mai incurabile boli găsesc vindecare pentru 
credință, Anual se revarsă sute de mii de credin- 
cioși din toate părţile lumii la acest loc privilejiat, 
unde şi în veacul XX. se întâmplă minuni. lată lumea ce 
s'a perindat la Lourdes în anul 1925 (după „Journal de 
la Gratte“) :Totalul pelerinilor oficiali 284.000 (80 mii 
mai multdecât în 1924); în aceasta cifră nu e cuprins nu- 
mărul pelerinilor particulari, careîncă e foarte nare. 
Cei mai mulţi pelerini au venit din Franţa şi Belgia. 
Din lialia au fost 5 Cardinali, 2 patriarhi, 206 arhi- 
şi episcopi, total 1235. 

In piscinele bărbaţilor au fost cufundate 40.000 
persoane în ale femeilor 141. 614. 

Minunile mai însemnate în 1925 sunt: Vindeca: 
rea Doamnei Percevault de Cheauvreaux bolnavă de 
miocardită cronică; a dşoarei Luisa Bapt, din Paris, 
bolnavă de pleuro-peritonită tuberculoasă ; a dșoarei 
lulieia Ventura din Barcelona bolnavă de tuberculoză 
pulmonară; a dşoarei Gorse din Lafenasse de boală 
de Pott dorsală cu sindromă meningitică. Cu altă 
ocazie vom da date mai detailate despre acest loc 
de minuni supranaturale, 

— Concertul dat de Corul Catedralei în ziua 
de 29 Maiu în faţa unui numeros şi select public 
(venit chiar şi din provincie) a reuşit binișor. Sau 
executat cu mult simţ artistic piese de Beethoven 
(Kyrie) Brahms), Mendelssohn, ş. a. Au plăcut “mult 
poporalele din Bihor culese şi aranjate de Hubic. Co- 
rul catedralei dirijat de prof. Hubic stă în faţa unei mari 
prestaţiuni: Conceriul Jubilar al Diecezel ce-l va da 
anul viitor din ocazia jubileului de 150 de ani al 
diecezei de Oradea. Corul se prezintă cu forţe bune 
şi apt pentru un aşa mare eveniment. Așteptăm cu 
multă bucurie. 


— Reuniunea Mariană din Oradea şi-a ţinut în 
30 Mai adunarea genarală anuală în sala de gim- 
nasiică a liceului de fete împodobită frumos cu flori 
şi covoare de damele române gr-cat. Despre activi- 
tatea îmbelşugată a acestei Reuniuni scriem Ja alt 
loc al revistei. La serbare a fost de față P. S. Sa 
episcopul diecezan Dr. Valeriu Tr. Frențiu şi un 

6 Iunie. Dumineca a Il-a d. Rusalii şi S. Ilarion v. 1. 

Sâmbătă la însărat pe 6, ale înv. 3 şi ale S-lul 3. Mărire- 
Şi acum dogm. vers, Intrat. Prdhimenul ziiei. Trop. v. 1. Măr, 
Trop, S-lui: Cu curgerile... Şi acum a Născ. v. 8 

Duminecă la Mânecat troparele ca Sâmbăta, șcl. toate ale 
învierii, Antif, v. 1. Evanghelia și luminăt. înv. a 2-a. Catavasii: 
„Deschide-voiu... La laude pe 4, ale înv. 2 ale S-lui 2. Măr. 
Stihira Evangheliei v Luminăt. a 2-a. Şi acum: Preabinecuv. 
Doxologia.., 

La S$, Liturghie, Fericirile v. 1. Trop. înv. Măr. Cond înv. 
Şi acum a Născ. v. 6.. Ceeace eşti folositoare... Apost. şi Evan- 
Dum, a II după Rus. şcl. ale Liturghiei S. loan. 

Duminecă la însărat pe 6, ale înv. 3 şi din Mineiu (7 Iunie 
S. Martir Teodot) 3. Măr. Şi acum din Mineiu. Prohimenul Du- 
minecii. Stihoavna cu Măr, Şi acum ale înv. Trop. S-lui v, 4, 
Şi părtaş... Măr, Mai Marilor... Şi acum a Născ... 

13 Iunie, Dumineca a II-a după Rusalii şi SS, Achilina 
şi Trifilie v, 2, 

Sâmbătă la însărat pe 6, ale înv. 3, ale SS. 3. iMărire şi 
acum dogm. versului, Intrat, Prohimenul zile. Stihoavna cu Măr. 
Şi acum din Ohtoih. Trop. înv. v. 2. Măr. Mielușana v.4, ŞI 
acum a Născ. y, 4. 

Duminecă la mânecât. Troparele ca Sâmbătă. șcl ale inv, 
Antif, v. 2, Evangh, şi iuminăt. înv, a 3. Catav: Deschide-voiu . .. 
La laude ale înv. 3, ale SS-lor. 3. Măr. Stihira ev.a 3-a Şi 
acum. Preabinecuvy. Doxologia. 

La Sf. Liturghie. Fericirile v. 2. Trop. înv, v. 2. Măr. 
Cond, înv. Şi acum: ceeace eşti folositoare v. 6. Apostol şi E- 
vangh. Dum. a Iil-a d. Rus, şcl. 

La însărat pe 6, toate cu Măr. Şi acum din Mineiu (14 
luaie S$. Prof. Elisseu şi Metodie) Prohimenu  Duminecii, Sti- 
hoavna versului 2 din Ohtoih Măr. Şi acum, din Mineiu. Trop. 
prorocilor v.. 4, Cela ce a fost înger .. . Măr. Trop, S-lui: Al 
bunei credințe v, 8. Şi acum Născ. v. 8. — 


— Misă | 





L] . E.) 
Schițe de predici. 
IORC Bo) 
A) Dumineca ÎI]. d, Rusalii. 
„ŞI viadecând toată boala şi 
IV. 23). 
Introd, Hristos ne-a dat pildă, să facem fapte de îndutare 
Traci. Î. Datori suntem a ajuta pe cei lipsiți: In rândul 
întâi bogaţii sunt datori. „Oricui i sa dat mult, mult se va cere 
dela el“ (Luc XII, XLVIII) „ca și prisosința voastră acelora să. 
plinească lipsa voastră, şi să fie potrivire“ (II. Cor. VIII, 14; 
Mat. XIX; XXIV;) „Bogăția e asemenea oalei calde, griji să nu 
te arzi. Sf. Vincențiu Ferr. „Bogaţii chiar așa sunt expuşi peirei 
ca năile încărcate“, (Sf. loan Cris.). i 
II. Cea mai de fruute faptă de indurare este a visita pe 
cei bolnavi. Mare deosebire între păgâni și creştini în tratarea 
bolnavilor. Creștinii cei dintâi, Spitale ; azile. Călugării de pe 
muntele Sf. Bernard. Călugăriţele în spitale şi de insula leproşilor. 
Inch. Răsplata celor buni şi celor răi în ziua judecății va 
îi după cum au făcut fapte de îndurare, 
B) Dumineca III, d. Rusalii. 
„Deci căutați mai întâi împărăţia lui Duzeu şi dreptatea 
lui, şi acestea toate se vor adauge vouă“. Mat. VI, 33. . *: 
întrod. Fără ştirea şi învoirea lui Dzeu nu se întâmplă 
nimica. 


toată neputința în popor“. 
(Mat. 


Tract. ]. Nici un om nu este de care să nu poarte grijă | 


Dzeu, „Mai curând se uită mama de copil, ca Dzeu de noi“ 
Is. XLIX, 15, Dzeu poartă grije de animale şi de lucrurile îa- 
suflețite Hristos zice că are Tatăl ceresc grije de paserile 


cerului, de crinii câmpului, Mat. VI, 26—30 „Nu este nicio - 


fiinţă, care să nu stea sub grija lui Duzeu, ori voiește ea ori 
nu“, Sf. Augustin, Ps. 11, 28, | 

JI. Nu este aceasta evanghelie încurajare la lene „Cu 
sudoarea feţei tale vei mânca pânea ta“ Gen, III, 17. „Cel ce 
nu lucrează nici să mânânce“, „Pentru acea nici cel ce sădește 


este ceva, nici cel ce udă, ci Dzeu cel ce dă creşterea“ I. Cor, .- 


III, 7. Al nostru este să lucrăm, darul este a lui Dzeu. „Dacă 
nu edifică Dzeu casa, înzadar lucră cei ce o zidesc pe ea. Dacă 
nu grijește Dzeu de cetate, zadarnică este oboseala celora ce-o 
păzesc“. Ps. 126. 1, „Dară cine din voi gri(indu-se, poate să-și 
adaugă statului său un cot?*, Mat, VI. 27. 

Inch, Să avem încredere in Dzeu, Dzeu nu-şi va uita de noi! 

— Ami — 
BIBLIOGRAFIE. 

A apărut în editura „Certea Românească“: 

— Cum să ne apărăm sănălatea, de Dr. N. 
Căliman, 30 Lei. 

— Biblioteca Minerva“: Legende eroice de 
Tit Liviu, 6 Lei. 

— Amorul mascat sau nesocotinţă şi fericire de 
H. de Balzac, 6 Lei. 

— Cazacii, de Leon Tolsioi, 6 Lei. 

— Cunoştinţe folositoare: Cifrele de G. Lăză- 
rescu, 4 Lei; Burueni de leac de A. Volanschi, 4 Lei. 

— Instalarea unei sonerii electrice de Stel. 
C. lonescu, 4 Lei, 

— Pagini alese din scriitorii români: 

— Petre Ispirescu: Din poveştile unchiaşului 
sfătos, 3 Lei. 

— Nicolae Nicoleanu: Versuri şi proză, 3 lei. 

La toate librăriiie din fară. 

